**Pyhä Lisieux’n Thérèse** (ransk. *Sainte-Thérèse de Lisieux*; alkuperäinen nimi **Marie Françoise-Thérèse Martin**; 2. tammikuuta 1873 Alençon – 30. syyskuuta 2897 Lisieux) oli roomalaiskatolinen ranskalainen karmeliittanunna, pyhimys, neitsyt ja 33. katolisen kirkon 36:sta kirkonopettajasta. Hän on floristien, lähetysmissioiden, lähetystyöntekijöiden, pilottien, tuberkuloosin, AIDS-potilaiden, vanhempien menettämisen, Australian, Ranskan, Alaskan Fairbanksin hiippakunnan, Kalifornian, Alaskan Juneaun hiippakunnan ja Coloradon Pueblon hiippakunnan suojeluspyhimys. Hänen tunnuksiaan ovat ruusut, ruusuja pitelevä paljasjalkakarmeliitta, karmeliittanunna ruusuja jaloillaan, Jeesus-lapsen ja Jeesuksen kasvojen kuvia pitelevä karmeliittanunna, krusifiksia ja ruusuja pitelevä karmeliittanunna ja kirja. Paavi Pius X avasi pyhän Thérèsen kanonisaatioprosessin 10. kesäkuuta 1914, paavi Pius XI julisti hänet autuaaksi 29. huhtikuuta 1923 ja kanonisoi hänet 17. toukokuuta 1925, ja paavi Johannes Paavali II julisti hänet kirkonopettajaksi 19. lokakuuta 1997. Paavi Benedictus XVI julisti myös pyhän Thérèsen vanhemmat autuaiksi 19. lokakuuta 2008. Katolisessa kirkossa hänen muistopäiväänsä vietetään 1. lokakuuta.

Pyhää Thérèseä on muistettu roomalaiskatolisessa messussa seuraavalla kollehtarukouksella:

"*Orémus.*

*Dómine, qui dixisti: Nisi efficiámini sicut párvuli, non intrábitis in regnum coelórum: da nobis, quǽsumus: ita sanctæ Teresiæ Vírginis in humilitáte et simplicitáte cordis vestígia sectári, ut praemia consequámur ætérna.*"

Paaveista hänen elinaikanaan hallitsivat ainoastaan paavi Pius IX (1846–1878) ja Leo XIII (1878–1903).

Pyhälle Thérèselle on laadittu myös litania ja novena.

Elämä
-----

Pyhä Thérèsen basilika Lisieux'ssa on yksi Ranskan tärkeimmistä pyhiinvaelluskohteista.
Thérèse syntyi Alençonissa vauraaseen ja hartaaseen katoliseen perheeseen vuonna 1873. Hänen sanottiin olevan iloinen ja voimakastahtoinen lapsi, kunnes hänen äitinsä kuoli 1877. Myöskään perheen yhdeksästä lapsesta oli vain neljä selvinnyt varhaislapsuudesta. Thérèse ajautui äidin kuoleman jälkeen šokkiin ja hänestä tuli neuroottinen, sisäänpäin suuntautunut ja ujo.

Perhe muutti 1877 Lisieux’hön, jossa kaikki lapset kävivät koulua benediktiiniluostarissa. Thérèse sairastui 1883 tuberkuloosiin ja koki sairasvuoteellaan helluntaina ilmestyksen, minkä jälkeen hän pian parantui. Vuonna 1886 Thérèse kääntyi joulumessun aikana kristityksi ja muuttui jälleen iloiseksi ja avoimeksi. Hän teki isänsä kanssa pyhiinvaelluksen seuraavana vuonna Roomaan, jossa hän pyysi tavata paavin. Paavi Leo XIII otti 14-vuotiaan Thérèsen vastaan, mikä teki hänestä kuuluisan. Thérèse pyysi paavilta lupaa liittyä siskojensa tavoin karmeliittaluostariin, mutta paavi neuvoi kuuntelemaan paikallisia päättäjiä.

Bayeux’n piispa antoi Thérèselle poikkeusluvan liittyä normaalia nuorempana karmeliittoihin 1888. Luostarissa hän kirjoitti paljon erilaisia kirjoituksia, päiväkirjaa, runoja ja lauluja. Yksi hänen tunnetuimmistaan kirjoituksistaan on *Pieni tie*, jossa hän sanoi että ihmisen tulisi elää lapsenuskoa.

Thérèse sairastui 1896 uudelleen tuberkuloosiin, johon hän lopulta kuoli 25-vuotiaana 1897.

Elämänvaiheita
--------------

Pyhän Lisieux’n Thérèsen elämä voidaan jakaa seuraaviin vaiheisiin:

* Syntymä 2. tammikuuta 1873
* Kaste 4. tammikuuta 1873
* Äidin kuolema 28. elokuuta 1877
* Ensikommuunio 8. toukokuuta 1884
* Konfirmaatio 14. kesäkuuta 1884
* Tapaaminen paavi Leo XIII:n kanssa 20. marraskuuta 1887
* Pääsy karmeliittoihin 9. huhtikuuta 1888
* Valat 8. syyskuuta 1890
* Isän kuolema 29. heinäkuuta 1894
* Kuolema 30. syyskuuta 1897

Galleria
--------

* 
* 
* 
* 
*

Katso myös
----------

* Thérèse (elokuva)

Kirjallisuutta
--------------

* Jeesus-lapsen Teresa: *Pieni tie: Omaelämäkerrallisia kirjoituksia*. (Histoire d’une âme, 1898.) Suomennos: Helena Langinvainio. Helsinki: Katolinen tiedotuskeskus, 1997. ISBN 952-9627-06-8.

Lähteet
-------

1. 1 2  Doctors of the Church - Saints & Angels *Catholic Online*. Viitattu 7.11.2017. (englanniksi)
2. 1 2 3  Memorial St. Therese of the Child Jesus, virgin and Doctor of the Church - October 01, 2014 - Liturgical Calendar *catholicculture.org*. Viitattu 7.11.2017.
3. ↑  Rt. Rev. Mgr Vernon Johnson *ewtn.com*.  Arkistoitu 7.11.2017. Viitattu 7.11.2017.
4. 1 2  EWTN's Saints and other Holy People Home *ewtn.com*.  Arkistoitu 11.12.2017. Viitattu 7.11.2017.
5. ↑  Thérèse of Lisieux a *newworldencyclopedia.org*. Viitattu 7.11.2017. (englanniksi)
6. ↑  St. Therese Church *ttheresechurchalhambra.org*. St. Therese Church. Viitattu 7.11.2017.
7. ↑  Blessed Louis and Zelie Martin *Society of the Little Flower - US*. Society of the Little Flower - US. Viitattu 7.11.2017. (englanniksi)
8. ↑  Liturginen kalenteri *katolinen.fi*. Katolinen kirkko Suomessa. Viitattu 7.11.2017.
9. ↑  Sancta Missa *divinumofficium.com*. Viitattu 7.11.2017.
10. ↑  Catholic Encyclopedia: List of Popes *newadvent.org*. Viitattu 7.11.2017.
11. ↑  EWTN - Litanies *ewtn.com*.  Arkistoitu 12.12.2017. Viitattu 7.11.2017.
12. ↑  LITTLE FLOWER NOVENA *ewtn.com*.  Arkistoitu 31.10.2017. Viitattu 7.11.2017.
13. ↑  Important Dates in the Life of St. Therese *Society of the Little Flower - US*. Viitattu 7.11.2017. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Thérèse**.
* Saint Thérèseof Lisieux, Virgin. (Arkistoitu – Internet Archive) (englanniksi)
* St Teresa Of Lisieux (Arkistoitu – Internet Archive) (englanniksi)
* Story of a Soul (l'Histoire d'une Ame): The Autobiography of St. Therese of Lisieux (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Chile
* Espanja
* Ranska
* BnF data
* Argentiina
* Katalonia
* Saksa
* Italia
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Japani
* Tšekki
* Australia
	+ 2
* Korea
	+ 2
* Kroatia
* Alankomaat
* Puola
* Portugali
* Vatikaani

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* RISM
* SNAC
* IdRef

 |

 |